Fargʻona viloyatida joylashgan ishlamay turgan va kam quvvatli korxonalar faoliyatini tiklash, shuningdek davlat mulki obyektlaridan samarali foydalanish chora-tadbirlari toʻgʻrisida
(resolution, 2023-03-10)

Ishlamay turgan va kam quvvatli korxonalar faoliyatini tiklash, davlat mulki obyektlaridan foydalanish samaradorligini oshirish, shuningdek Fargʻona viloyatida xususiy mulkchilik va tadbirkorlikni rivojlantirish uchun qoʻshimcha shart-sharoitlar yaratish maqsadida Vazirlar Mahkamasi qaror qiladi: 1. Fargʻona viloyati hokimligi tomonidan Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, davlat va xoʻjalik boshqaruvi organlari, boshqa tashkilotlar bilan birgalikda boʻsh turgan, foydalanilmayotgan obyektlar, ishlamay turgan va kam quvvatli korxonalar xatlovdan oʻtkazilganligi va uning natijasi boʻyicha ulardan kelgusida samarali foydalanishga doir takliflar ishlab chiqilganligi maʼlumot uchun qabul qilinsin. 2. Fargʻona viloyatida ishlamay turgan va kam quvvatli korxonalar, boʻsh turgan va foydalanilmayotgan davlat mulki boʻlgan obyektlardan hamda yer uchastkalaridan samarali foydalanish boʻyicha chora-tadbirlari dasturi tasdiqlansin, unda quyidagilar nazarda tutilgan: samarali foydalanish uchun tadbirkorlik subyektlariga, shu jumladan investitsiya majburiyatlari qabul qilish sharti bilan “nol” xarid qiymatida sotishga tavsiya etilayotgan boʻsh turgan va foydalanilmayotgan davlat mulki obyektlari, shuningdek xoʻjalik jamiyatlarining ustav kapitalidagi ulushlar roʻyxati 1-ilovaga muvofiq; yangi kichik sanoat zonalari tashkil etiladigan ishlab chiqarish maydonlari va yer uchastkalari roʻyxati 2-ilovaga muvofiq. 3. Oʻzbekiston Respublikasi Prezidentining “Tadbirkorlik maqsadlarida foydalanish uchun davlat mulki obyektlarini sotishni jadallashtirish va uning tartib-taomillarini yanada soddalashtirish chora-tadbirlari toʻgʻrisida” 2017-yil 17-yanvardagi PF-4933-son Farmoni hamda “Davlat mulki obyektlarini sotish tartib-taomillarini yanada takomillashtirish chora-tadbirlari toʻgʻrisida” 2017-yil 16-iyundagi PQ-3067-son qaroriga asosan viloyat hokimligi tomonidan 49 ta foydalanilmayotgan davlat mulki obyektlarini xususiylashtirish va samarali foydalanish boʻyicha qaror qabul qilinayotganligi maʼlumot uchun qabul qilinsin. 4. Fargʻona viloyati hokimligiga: ikki oy muddatda 2-ilovaga muvofiq ishlab chiqarish maydonlari va yer uchastkalarida kichik sanoat zonalarining direksiyalarini tashkil etish toʻgʻrisida qaror qabul qilish hamda ularning faoliyatini tashkil qilish yuzasidan chora-tadbirlarni amalga oshirish; mahalliy budjet hisobidan loyihalash tashkilotlarini jalb qilgan holda tegishli loyiha-rejalashtirish hujjatlarini, kichik sanoat zonalaridan tashqarida zaruriy muhandislik-kommunikatsiya tarmoqlarini qurishni va tegishli infratuzilmalarni tashkil etishni nazarda tutuvchi, shaharsozlik norma va qoidalari, yongʻinga qarshi, ekologiya va atrof muhitini muhofaza qilish, sanitariya qoidalari, normalari va gigiyena normativlari talablarini inobatga olgan holda tayyorlash va tasdiqlashni tashkil etish topshirilsin. 5. “Oʻzbekenergo” AJ, “Oʻztransgaz” AJ kichik sanoat zonalari hududlarida yoʻl-transport, ishlab chiqarish-muhandislik infratuzilmalarini tiklash va qurish chora-tadbirlarini ikki oy muddatda ishlab chiqsinlar va amalga oshirsinlar. 6. Fargʻona viloyatining tuman (shahar)lari hokimlariga “Davlat mulkini ijaraga berish markazlari” DUK bilan birgalikda tadbirkorlik faoliyatini yuritish uchun respublika davlat boshqaruv organlariga biriktirib berilgan tuman (shahar) hududida joylashgan foydalanilmayotgan davlat mulki obyektlarini (maydonlarni), tegishli tuman (shahar) hokimining murojaatidan soʻng ikki oy muddatda balansda saqlovchilar tomonidan ularni ijaraga berish taʼminlanmagan taqdirda, istisno tariqasida, bir yilgacha boʻlgan muddatga ijaraga berish toʻgʻrisida qaror qabul qilish huquqi berilsin, bunda qonun hujjatlarida belgilangan tartibda balansda saqlovchilarga ajratmalar tegishli tuman (shahar) budjetiga yoʻnaltiriladi. 8. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish kiritilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisi R.A. Gulyamov va Fargʻona viloyati hokimi Sh.M. Gʻaniyev zimmasiga yuklansin. T/r Obyekt nomi Joylashgan manzili Balansda saqlovchi Idoraviy mansubligi Balansda saqlovchi taklifi Boʻsh turgan va foydalanilmayotgan davlat mulki obyektlari 1. Maʼmuriy bino Yozyovon tumani, “Yangiobod” QFY Yozyovon tumani hokimligi Fargʻona viloyat hokimligi “Nol” qiymatda berish 2. Sobiq “Lola” maktabgacha taʼlim muassasasining bino va inshootlari Quvasoy shahar, “Yoshlik” MFY Quvasoy shahar hokimligi Fargʻona viloyat hokimligi Ommaviy savdolarda sotish Xoʻjalik jamiyatlarining ustav kapitalidagi ulushlar 3. “Doʻstlik-Margʻilon” MChJning 48 foiz davlat ulushi Margʻilon shahar, Hiyobon koʻchasi, 65a-uy Fargʻona viloyat raqobat boshqarmasi Davlat raqobat qoʻmitasi Ommaviy savdolarda sotish 4. “Ucto” MChJning 72,26 foiz davlat ulushi Qoʻqon shahar, 1-MFY, Shijoat koʻchasi, 1-uy Fargʻona viloyat raqobat boshqarmasi Davlat raqobat qoʻmitasi Ommaviy savdolarda sotish 5. “Fresh Ekspress” MChJning 13,7 foiz davlat ulushi Oʻzbekiston tumani, “Rajabgardi” QFY, Oʻqchi qishlogʻi Tuman obodonlashtirish boshqarmasi Fargʻona viloyat hokimligi Ommaviy savdolarda sotish 6. “Bagʻdod moddiy texnika taʼminoti” MChJning 97,49 foiz davlat ulushi Bagʻdod tumani, Bagʻdod shaharchasi, Orzu koʻchasi, 46-uy Davlat aktivlarini boshqarish markazi Davlat raqobat qoʻmitasi Ommaviy savdolarda sotish 7. “Qoʻqonmash” MChJning 6,7 foiz davlat ulushi Qoʻqon shahar, Shoxruxobod koʻchasi, 29-uy Davlat aktivlarini boshqarish markazi Davlat raqobat qoʻmitasi Ommaviy savdolarda sotish T/r Obyekt nomi Joylashgan manzili Idoraviy mansubligi Umumiy maydoni, ga Ishlab chiqarishga moʻljallangan maydon (m2) 1. Sobiq “Qishloq qurilish bazasi” bino va inshootlari Margʻilon shahri Margʻilon shahar hokimligi 4,89 0,84 2. Sobiq “Ulgurji savdo bazasi” bino va inshootlari Margʻilon shahri Margʻilon shahar hokimligi 6,04 2,18 3. Sobiq “Quvasoy chinnisi” AJ bino va inshootlari Quvasoy shahri “Oʻzsanoatqurilishbank” ATB 15,5* 5,89 5. “Suvinshoottaʼmir” MChJ bino va inshootlari Dangʻara tumani “Suvsanoatmash” AJ 2,4 0,81 1. Vazirlar Mahkamasining “Davlat mulki obyektlarini samarali boshqarishni taʼminlashga doir qoʻshimcha chora-tadbirlar toʻgʻrisida” 2017-yil 17-maydagi 291-son qarori 1-ilovasining 84, 85 va 86-pozitsiyalari chiqarib tashlansin. 2. Vazirlar Mahkamasining “Davlatga tegishli obyektlarni va aktivlarni xususiy mulk qilib sotishga doir qoʻshimcha chora-tadbirlar toʻgʻrisida” 2017-yil 19-maydagi 295-son qarori 2-ilovasining 59 va 66-pozitsiyalari chiqarib tashlansin.